hotchpotch/miracl-hf-unified huggingface dataset:
Jukka Rusi
Erkki Juhani (Jukka) Rusi (9. elokuuta 1935 Koivisto – 1. lokakuuta 2004 Jyväskylä) oli suomalainen toimittaja ja tiedottaja. Hän on ulkoasiainneuvos Alpo Rusin veli.
Rusi tuli suurelle yleisölle tutuksi Yleisradion tv-uutisten toimittajana vuosina 1963–1968. Hänet nimitettiin vuonna 1968 valtioneuvoston tiedotussihteeriksi. Tässä virassa Rusi toimi vuoteen 1973, jolloin hän aloitti työt tiedottajana Metsäteollisuuden keskusliitossa.
Myöhemmin Rusi toimi haastemiehenä Jyväskylässä. Hän myös avusti freelance-toimittajana muun muassa Keskisuomalaista ja Helsingin Sanomia.
Rusi palasi julkisuuteen vuonna 2002, kun suojelupoliisi aloitti tutkimukset hänen ja hänen nuoremman veljensä Alpo Rusin vakoiluepäilyistä. Toimiessaan Metsäteollisuuden keskusliitossa Jukka Rusi oli saanut haltuunsa paljon politiikkaan ja talouteen liittyvää aineistoa, jota hän tunnusti luovuttaneensa Itä-Saksan ja Neuvostoliiton lähetystöille. DDR:n tiedustelupalvelun Stasin kortistoissa Rusi tunnettiin peitenimellä Pekka ja koodinimellä XV/11/69.
Valtionsyyttäjän mukaan Rusin tapauksessa ei lopulta ollut kyse törkeästä vakoilusta, ja tavallisen vakoilun osalta juttu oli vanhentunut, joten syyte jätettiin nostamatta. Rusi kiisti myös 1970-luvulla ulkoministeriössä työskennelleen Alpo-veljensä osuuden asiakirjaluovutuksiin. Jukka Rusi eristäytyi vakoilujupakan jälkeen ja hän kuoli 69-vuotiaana kotonaan Jyväskylässä. Alpo Rusi kertoi elokuussa 2007 Ilta-Sanomissa Jukka-veljensä päättäneen itse päivänsä kovan paineen alla.
Unkarin Grand Prix 1988
Unkarin Grand Prix 1988 oli Formula 1 -sarjan osakilpailu, joka ajettiin 7. elokuuta 1988 Hungaroringin radalla Budapestissa. Kilpailun voitti paalupaikalta lähtenyt Ayrton Senna. Voitto oli hänelle kaiken kaikkiaan kauden kuudes ja viides paalupaikalta saavutettu.
Aika (albumi)
Aika on Aki Sirkesalon toinen studioalbumi. Se julkaistiin vuonna 1996 levymerkillä Epic Records.
Albumi ylsi Suomen virallisen listan sijalle 3.
Kaikki kappaleet säveltänyt ja sanoittanut Aki Sirkesalo, ellei toisin mainittu.
Belgian Grand Prix 1988
Belgian Grand Prix 1988 oli Formula 1 -sarjan osakilpailu, joka ajettiin 28. elokuuta 1988 Spa-Francorchamps'n radalla Belgiassa. Kilpailun voitti paalupaikalta lähtenyt Ayrton Senna.
Molempien Benettonien hylkäys vääränlaisen polttoaineen takia virallistettiin vasta kauden päätyttyä, joten monissa julkaisuissa heidät on listattu sijoille kolme ja neljä.
Enkeleitä onko heitä
Enkeleitä onko heitä on Aki Sirkesalon neljäs studioalbumi. Se julkaistiin vuonna 2001 levymerkillä Epic Records.
Albumi nousi Suomen virallisen listan sijalle 5.
Italian Grand Prix 1988
Italian Grand Prix 1988 oli Formula 1 -sarjan osakilpailu, joka ajettiin 11. syyskuuta 1988 Monzan radalla. Kilpailun voitti Ferrarin Gerhard Berger, ja toiseksi hänen tallikaverinsa Michele Alboreto. Lopputulos oli täysin erilainen kuin kauden mikään muu kilpailu, sillä molemmat McLarenit keskeyttivät. Kilpailu olikin kauden ainoa, jonka voitti jokin muu talli kuin McLaren ja muu kuljettaja kuin Alain Prost tai Ayrton Senna. Ferrarin kaksoisvoitto tuli neljä viikkoa tallin perustajan, Enzo Ferrarin kuoleman jälkeen.
Halutuimmat
Halutuimmat on Aki Sirkesalon kokoelma-albumi, joka on julkaistu vuonna 2002.
Albumi ylsi Suomen virallisen listan sijalle 9.
Portugalin Grand Prix 1988
Portugalin Grand Prix 1988 oli Formula 1 -sarjan osakilpailu, joka ajettiin 25. syyskuuta 1988 Estorilin radalla. Kilpailun voitti Alain Prost, jonka edellisestä voitosta oli kulunut jo viisi kilpailua. Voitto oli hänelle kauden viides.
Espanjan Grand Prix 1988
Espanjan Grand Prix 1988 oli Formula 1 -sarjan osakilpailu, joka ajettiin 2. lokakuuta 1988 Jerezin radalla Espanjassa. Kilpailun voitti toisesta ruudusta lähtenyt Alain Prost.
Skin Yard
Skin Yard oli Seattlesta, Washingtonista kotoisin oleva grunge-yhtye. Se oli aktiivinen vuosina 1985–1992. Yhtye ei koskaan saanut valtavirtamenestystä, mutta vaikuttivat suuresti aikalaisiinsa – tunnetuimpina Soundgarden, The Melvins ja Green River.
Sanasta miestä (Aki Sirkesalon albumi)
Sanasta miestä on vuonna 2005 julkaistu Aki Sirkesalon sooloalbumi. Albumi ehti valmistua ennen Sirkesalon kuolemaa Intian valtameren tsunamikatastrofissa 2004. Levy julkaistiin alkuperäissuunnitelman mukaisesti helmikuussa 2005 omaisten suostumuksesta. Albumi nousi suoraan Suomen virallisen listan sijalle 1.
Levyn tuotto on ohjattu hyväntekeväisyyteen.
Japanin Grand Prix 1988
Japanin Grand Prix 1988 oli Formula 1 -sarjan osakilpailu, joka ajettiin 30. lokakuuta 1988 Suzukan radalla. Kilpailun voitti Ayrton Senna, jolle voitto oli ennätyksellisesti kauden kahdeksas.
Kilpailussa Senna varmisti voitollaan ensimmäisen maailmanmestaruutensa. Paalulta lähtenyt Senna sammutti autonsa starttihetkellä lähtöruudukkoon, mutta sai mäkilähdön ansiosta autonsa liikkeelle ollessaan sijalla 14. Kierroksella 27 Senna oli noussut jo toiseksi ja ohitti pääsuoralle lähdettäessä johdossa olleen Prostin ja siirtyi johtopaikalle, jonka hän piti loppuun asti. Lehdistötilaisuudessa Senna kertoi nähneensä Jumalan viimeisellä kierroksella.
Australian Grand Prix 1988
Australian Grand Prix 1988 oli Formula 1 -sarjan osakilpailu, joka ajettiin 13. marraskuuta 1988 Adelaiden katuradalla Adelaidessa. Kilpailu oli kauden viimeinen, ja sen voitti toisesta ruudusta lähtenyt Alain Prost.
Kauden päätteeksi mestaruuden voitti Ayrton Senna.
30 unohtumatonta laulua (Aki Sirkesalo)
30 Unohtumatonta Laulua on laulaja Aki Sirkesalon vuonna 2006 julkaistu kokoelma-albumi.
Albumi nousi Suomen virallisen listan sijalle 31.
Belgian Grand Prix 1980
Belgian Grand Prix 1980 oli Formula 1 -sarjan osakilpailu, joka ajettiin 4. toukokuuta 1980 Zolderin radalla Belgiassa. Kilpailun voitti Ligierilla ajanut Didier Pironi, jolle voitto oli hänen uransa ensimmäinen.
Bellamy
Bellamy on merirosvo japanilaisessa Eiichiro Odan luomassa One Piece -nimisessä manga-sarjakuvassa ja anime-sarjassa.
Bellamy on Jayan saarella olevien mukaan lupaavin nuori piraatti aikoihin. Bellamy kantaakin pään päällään 55 000 000 berryn henkipattoa. Bellamyn joukkoon (Bellamy-piraatit) kuuluu etsintä kuulutettuja Bellamyn lisäksi myös Bellamy-merirosvojen 1. perämies Isopuukko-Sarquiss, josta palkkio on 38 000 000.
Bellamyn joukko pitää yllä "Uutta aikakautta", johon kuuluu maineikkaita ja niin sanotussa reaalimaailmassa eläviä henkilöitä. Koska Luffylla ja muilla Olkihattu piraateilla on unelmia, kuten pääsy taivassaarelle, he joutuivat heti kättelyssä tappeluun Bellamyn kanssa. Mutta koska Zoro ja Luffy olivat antaneet sanansa Namille, eivät he voineet tehdä mitään. Myöhemmin Luffy kuitenkin meni rökittämään Bellamyn, koska hän ja muut Bellamy-piraatit olivat käyneet varastamassa Montblanc Norlandin jälkeläisen, Montblank Cricketin kullan. Eräs kyläjuoppo tuli varoittamaan Bellamyä, että molemmat, Luffy ja Zoro, olivat palkkioltaan korkeampia. Mutta Bellamy ei uskonut ja Luffy löikin hänet yhdellä lyönnillä maahan. Bellamy ei kuitenkaan kuollut tähän, vaan hänen entinen kapteeninsa, Donquijote Doflamingo (shichibukai, 340 000 000 berryä), tuli tappamaan hänet, koska häviäminen hänen lippunsa alla, oli häpeäksi.
Lapsi on terve, kun se heiluu
Lapsi on terve, kun se heiluu on Mikko Alatalon soololevy, joka on julkaistu vuonna 1988.
M/S Moby Niki
M/S Moby Niki on Saksassa vuonna 1974 valmistunut autolautta.
Alus tilattiin Werft Nobiskrugilta Rendsburgista Saksasta. Sen köli laskettiin 24. lokakuuta 1973 ja alus laskettiin vesille 25. toukokuuta 1974. Alus oli koejoissa 6. syyskuuta ja se luovutettiin tilaajalleen halmstadilaiselle Lion Ferry Ab:lle vielä samana päivänä nimettynä M/S Europafärjan III:ksi.
Alus asetettiin 8. syyskuuta 1974 liikenteeseen välille Varberg – Grenå. Alus menetti ohjattavuuden 19. syyskuuta 1978 kovassa tuulessa saapuessaan Varbergiin. Odotettuaan noin kaksitoista tuntia alus lähti Göteborgiin, jossa se kiinnittyi Stenan terminaalin laituriin. Aluksen matkustajat kuljetettiin busseilla Varbergiin ja alus siirrettiin telakalle korjattavaksi. Alus ajoi 10. joulukuuta Grenån edustalla Kalkgrundetin matalikolle, jossa se oli kiinnittyneenä muutaman päivän.
Alus myytiin elokuussa 1982 Stena Linen tytäryhtiölle Varberg-Grenå Linjen Ab:lle ja se jatkoi edelleen Varbergin ja Grenån välisellä reitillä.
Maaliskuussa 1983 alus myytiin edelleen Panamaan Tourship S.A.:lle, mutta alus pysyi vanhalla reitillä aina 23. maaliskuuta saakka. Se lähti 24. huhtikuuta Göteborgista nimettynä "Corsica Serena II:ksi" Italiaan, jossa se asetettiin Corsica Ferriesin liikenteeseen reitille Italian mantereelta La Speziasta Korsikan Bastiaan. Lokakuussa 1999 alus luovutettiin Genovaan Medinvest SpA:lle, joka nimesi sen "Corsica Serena Secondaksi". Vuonna 2001 alukseen lisättiin sivusponsonit. Se kiinnitettiin 12. syyskuuta 2010 Vado Ligureen ja alus asetettiin myyntiin.
Alus myytiin 24. toukokuuta 2011 madeiralaiselle Almada Shipping Ltd:lle, joka nimesi sen "European Voyageriksi". Alus siirrettiin Panaman lipun alle. Alus lähti 6. kesäkuuta Genovasta Brindisiin, jonne se saapui 18. kesäkuuta. Alus asetettiin 6. heinäkuuta European Ferries yhtiön reitille Brindisistä Valonaan, mistä se siirrettiin 23. kesäkuuta 2012 Barin ja Durresin väliselle reitille. Alus palasi Brindisin ja Valonan väliselle reitille 4. heinäkuuta 2012.
Mega Man 3 (Game Boy)
Mega Man 3 (Japanissa "Rockman World 3") on Capcomin vuonna julkaisema Game Boy-peli. Peli muistuttaa hyvin paljon Nintendo Entertainment System-konsolin "Mega Man 3" ja "Mega Man 4" -pelejä.
Kentucky State Capitol
Kentucky State Capitol on Kentuckyn osavaltion lainsäädäntörakennus osavaltion pääkaupungissa Frankfortissa, Yhdysvalloissa. Rakennuksessa kokoontuu Kentuckyn kaksikamarinen osavaltioparlamentti ja osavaltion korkein oikeus, ja siellä sijaitsee myös osavaltion kuvernöörin toimisto. Se on listattu Yhdysvaltain historiallisten kohteiden kansallisrekisterissä ("National Register of Historic Places", NRHP).
Rakennuksen on suunnitellut Frank Mills Andrews. Se edustaa Beaux-Artsin tyylisuuntaa, ja sisältää monia ranskalaisklassisia ratkaisuja. Rakennus on neljäs rakennus joka toimii Kentuckyn lainsäädäntörakennuksena. Kaksi ensimmäistä tuhoutuivat tulipalossa, ja kolmas sijaitsee Frankfortin keskustassa. Nykyisen rakennuksen rakennustyöt aloitettiin vuonna 1904 ja ne saatiin päätökseen vuonna 1910. Rakennustyöt maksoivat noin 1,8 sen aikaista Yhdysvaltain dollaria.
Dark Water (vuoden 2002 elokuva)
Dark Water () on vuonna 2002 valmistunut japanilainen kauhuelokuva, jonka on ohjannut Hideo Nakata. Elokuva perustuu Koji Suzukin kirjaan. Elokuvasta tehtiin vuonna 2005 yhdysvaltalainen uudelleenfilmatisointi, "Tumma vesi".
Perheenäiti Yoshimi Matsubara (Hitomi Kuroki) eroaa miehestään ja muuttaa kerrostaloon asumaan tyttärensä Ikukon (Rio Kanno) kanssa. Asunnon katto vuotaa, ja Ikuko löytää punaisen repun rakennuksen katolta. Myöhemmin selviää, että reppu on kuulunut talossa asuneelle nuorelle tytölle, joka katosi. Kohta kadonnut tyttö alkaa ilmestyä joka paikkaan, mutta miksi?
Hans-Jürgen Syberberg
Hans-Jürgen Syberberg (s. 8. joulukuuta 1935) on saksalainen elokuvaohjaaja, joka tunnetaan parhaiten pitkästä elokuvasarjastaan "". Hänen muita tunnettuja töitään on elokuva Parsifal. Syberberg lukeutuu sodanjälkeisen saksalaisen elokuvan kiistellyimpiin hahmoihin.
Live in Europe 1993
Live in Europe 1993 on neljän cd:n boksi joka sisältää kaksi Deep Purplen konserttia syksyltä 1993. Paloja konserteista julkaistiin vuoden 1994 "Come Hell or High Water"-cd:llä.
Live at Montreux 1996
Live at Montreux 1996 on Deep Purplen livealbumi, joka on nauhoitettu Montreux’n jazzfestivaaleilla Sveitsissä. Myös samanniminen DVD on julkaistu.
Jørn Lande
Jørn Lande (s. 31. toukokuuta 1968) on norjalainen laulaja. Hän on toiminut useiden heavy metal- ja hard rock -yhtyeiden laulajana. Sooloyhtyeensä Jornin lisäksi Lande on vaikuttanut muun muassa yhtyeissä Vagabond, Yngwie Malmsteen, ARK ja Beyond Twilight monien muiden projektien lisäksi. Hän lauloi myös saksalaisyhtye Masterplanin kahdella ensimmäisellä albumilla. Hän kuitenkin lähti Masterplanista musiikillisten erimielisyyksien vuoksi ja tällä hetkellä hän on mukana sooloprojektinsa lisäksi ainoastaan Symphony X -laulaja Russell Allenin kanssa perustamassaan Allen / Lande -yhtyeessä. Jørn Lande palasi Masterplaniin kesällä 2009.Sooloalbumit
Live at the Rotterdam Ahoy
Live at the Rotterdam Ahoy on Deep Purplen vuosien 2000/2001 "Concerto"-kiertueella nauhoitettu livealbumi, joskaan tekijänoikeudellisistä syistä se ei sisällä itse Concertoa. Romanian filharmoonikkoja johtaa Paul Mann ja vierailijana on mm. Ronnie James Dio.
"Levy 1:""Levy 2:"
Vierailijat:
The Soundboard Series
The Soundboard Series on Deep Purplen 12 cd:tä ja kuusi keikkaa sisältävä boksi. Kaksi konserteista on ns. "Concerto"-keikkaa. Konsertit on nauhoitettu vuonna 2001 Kauko-idän kiertueella.
Vierailijat: (Melbourne, Wollongong, Newcastle, Hongkong)Vierailijat: (Tokio)
Epigonit
Epigonit ( 'jälkeläiset') viittaa kreikkalaisessa mytologiassa seitsemän Thebaa vastaan nousseen sotapäällikön jälkeläisiin. Ennen heidän isiensä lähtöä sotaretkelleen Amfiaraos, joka ennalta näki sotaretken päättyvän onnettomasti ja tiesi kuolevansa sen aikana, käski poikiensa hyökätä vartuttuaan Thebaa vastaan. Epigonien isien kuoltua Adrastosta lukuun ottamatta epäonnistuneessa hyökkäyksessä näiden pojat tekivät kymmenen vuotta myöhemmin uuden sotaretkeen Thebaan ja tappoivat Eteokleen pojan ja seuraajan Laodamaksen. Epigoneista Aigialeus, Adrastoksen poika, sai hyökkäyksessä ainoana surmansa; tämän kerrottiin johtuvan siitä, että hänen isänsä puolestaan oli ainoana selvinnyt edellisestä yhteenotosta.
Aleksanteri Suuren kuoltua 323 eaa. hänen valtakuntansa jakautui osiin, joita hallitsivat diadokit, Aleksanteri Suuren sotapäälliköt. Näitä seuranneen sukupolven hellenistisiä kuninkaita puolestaan nimitettiin epigoneiksi.
Edward Fox
Edward Charles Morrice Fox (s. 13. huhtikuuta 1937 Chelsea, Lontoo), on englantilainen teatteri-, elokuva- ja televisionäyttelijä. Hän on näyttelijä James Foxin veli ja näyttelijä Emilia Foxin isä. Edward Fox tunnetaan parhaiten pääosasta Fred Zinnemannin elokuvassa "Shakaali" (1973). Hänet on palkittu muun muassa kolme kertaa Bafta-palkinnolla.
Fox teki teatteridebyyttinsä vuonna 1958 ja esiintyi ensi kertaa pienessä elokuvasivuroolissa 1963. 1960-luvun lopulla ja 1970-luvun alussa Fox esiintyi muutamassa suuren budjetin elokuvassa, kuten Richard Attenborough’n musikaalissa "Oi! Mikä ihana sota" ("Oh! What a Lovely War") ja samana vuonna Guy Hamiltonin ohjaamassa elokuvassa "Taistelu Englannista" ("Battle of Britain").
Suurempaan kuuluisuuteen Fox nousi kuitenkin vasta vuonna 1973, jolloin hän esitti nimetöntä salamurhaajaa Fred Zinnemannin elokuvassa "Shakaali" (The Day of the Jackal). Vuosikymmenen loppupuolella hän esiintyi suurissa sotaelokuvissa: "Yksi silta liikaa" ("A Bridge Too Far") sekä "Navaronen tykkien" jatko-osassa "Navaronen haukat" ("Force 10 From Navarone"). Hän esitti myös kuningas Edvard VIII:ta televisiodraamassa "Edward ja Mrs Simpson".
Elokuvassa "Gandhi" (1982) Edward Fox esitti kiistanalaista prikaatinkenraalia Reginald Dyeria, jonka katsotaan olevan vastuussa Amritsarin verilöylystä Intiassa vuonna 1919. Seuraavana vuonna julkaistussa epävirallisessa James Bond -elokuvassa "Älä kieltäydy kahdesti" Fox esittää M:n osan.
Viime vuosina Fox on esiintynyt elokuvissa "Tärkeintä on olla aito" (2002), "Nicholas Nicklebyn elämä ja seikkailut" (2002) sekä "Stage Beauty" (2004). Hän on myös palannut teatterilavoille.
Edward Fox nimitettiin Brittiläisen imperiumin upseeriksi (Officer of the British Empire) vuonna 2003.
Shakaali (vuoden 1973 elokuva)
Shakaali ("The Day of the Jackal") on Fred Zinnemannin vuonna 1973 ohjaama elokuva. Se perustuu Frederick Forsythin samannimiseen romaaniin.
Elokuva kertoo Edward Foxin esittämästä palkkamurhaajasta, jonka toimeksianto on murhata Ranskan presidentti Charles de Gaulle. Joukko OAS-terroristijärjestön johtohenkilöitä palkkaa englantilaisen palkkamurhaajan tappamaan presidentin, jonka he katsovat olevan vastuussa Ranskan vetäytymiseen Algeriasta. Tehtävän saatuaan tappaja katoaa maan alle valmistelemaan iskuaan, eivätkä edes hänen palkkaajansa tiedä hänestä muuta kuin sveitsiläisen pankkitilin numeron sekä koodinimen Shakaali.
Hyvällä onnella Ranskan tiedustelupalvelu saa hankkeen selville, mutta he joutuvat etsimään miestä, jolla ei ole kasvoja eikä nimeä.
British Film Instituten valitsemat asiantuntijat äänestivät "Shakaalin" vuonna 1999 yhdeksi kaikkien aikojen sadasta parhaasta brittielokuvasta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Chaswe Nsofwa
Chaswe Nsofwa (22. lokakuuta 1980 – 29. elokuuta 2007 Be'er Sheva, Israel) oli sambialainen jalkapalloilija joka pelasi hyökkääjänä. 1999 hän pelasi maansa väreissä nuorten MM-kilpailuissa ja 2002 miesten maajoukkueessa Afrikan mestaruuskilpailuissa Malissa.
Seurajoukkuejalkapalloa Nsofwa pelasi muun muassa kotimaassaan, Venäjällä ja Malesiassa. Hänen viimeiseksi seurakseen jäi Israelin kakkosliigan Hapoel. 29. elokuuta 2007 Be'er Shevassa, kesken nuorisojoukkuetta vastaan käydyn harjoitusottelun Nsofwan sydän petti ja hänet vietiin välittömästi läheiseen sairaalaan, jossa hän kuitenkin menehtyi. Nsofwan poismeno tuli vain päivää Sevillan 22-vuotiaan Antonio Puertan kuoleman jälkeen.
Teimuraz Gabašvili
Teimuraz Gabašvili (s. 23. toukokuuta 1985 Tbilisi, Georgia) on venäläinen tennispelaaja. Hän pelaa sekä kaksin- että nelinpeliä. Gabašvilillä ei ole vielä ATP-turnausvoittoja. Hänen paras saavutuksensa Grand Slam -turnauksissa on pääsy neljännelle kierrokselle Ranskan avoimissa 2010. Tuolloin hän voitti kolmannella kierroksella Andy Roddickin mutta hävisi seuraavassa ottelussaan Jürgen Melzerille. Toiselle kierrokselle Gabašvili on yltänyt Yhdysvaltain avoimissa 2006 ja 2007, Ranskan avoimissa 2009 sekä Wimbledonissa 2010.
Nelinpelissä Gabašvili on kerran yltänyt ATP-turnauksissa loppuotteluun, Indianapolisissa vuonna 2007.
DCSNet
DCSNet (Digital Collection System Network) on FBI:n Yhdysvalloissa käyttämä ja kehittämä valvontaverkosto, jolla se voi tarkkailla lähes kaikkea maan tele- ja internetviestintää. Järjestelmä seuraa koko ajan kaikkea sähköistä viestintää ja sen avulla salakuuntelu onnistuu helposti ja välittömästi tarpeen vaatiessa. DCSNet yhdistää toisiinsa perinteisissä puhelinkeskuksissa olevat FBI:n salakuuntelutilat, internetpalveluntarjoajien datakytkimet sekä matkapuheluiden tietovirrat. DCSNet-järjestelmällä on oma, internetistä erillään oleva, salattu runkoverkkonsa, jota hallinnoi Sprint-operaattori Yhdysvaltain hallituksen puolesta.
Järjestelmä käyttää valvonnassa ainakin kolmea erityyppistä tiedonkeruukomponenttia. DCS-3000-laite (Red Hook) tallentaa lähtevien ja saapuvien puheluiden puhelinnumerotietoja, mutta ei itse puhelujen sisältöä. DCS-6000-laite (Digital Storm) pystyy poimimaan ja tallentamaan puheluiden ja tekstiviestien sisällön. DCS-5000-laitetta, josta ei ole saatavilla paljoa tietoa, käytetään vakoilijoiden ja terroristien seurantaan.
DCSNet-salakuuntelujärjestelmän avulla FBI kykenee tarkkailemaan ja nauhoittamaan reaaliajassa sähköistä viestintää. Tarvittaessa FBI voi lähettää edelleen tietovirtaa liikkuviin seuranta-autoihin. Helppokäyttöiseksi kuvatun järjestelmän avulla voidaan paikantaa myös reaaliajassa matkapuhelinten karkeat sijainnit. Agentit voivat lähettää järjestelmästä vieraskieliset puhelut tai viestit suoraan kielenkääntäjille.
Suurimman osan järjestelmän tiedoista onnistui hankkimaan Electronic Frontier Foundation oikeusteitse Freedom of Information Act -lain perusteella.
Caleb Daniel Lit
Caleb Daniel Lit on suomalaisen grungerockyhtye Firealin (ent. Bleak) perustaja ja laulaja-lauluntekijä. 
Caleb on säveltänyt artisteille kuten Antti Tuisku, Ana Johnsson, Ott Lepland, Janne Tulkki ja Sturm und Drang. Hän on ensimmäinen suomalainen, joka on säveltänyt ruotsalaistuottaja Max Martinin kanssa .
Vuonna 2011 Caleb kertoi Huomenta Suomen haastattelussa käsikirjoittavansa muinaisiin mytologioihin perustuvaa elokuvaa Olli Saarelan kanssa. Radio Novan haastattelun mukaan hän myös kirjoittaa omaa runokirjaa ja romaania, tekee fantasiasarjakuvaa sekä graafista suunnittelua. Caleb on ollut mukana luomassa Bleakin ja Firealin levyjen kansitaidetta, ja suunnitellut yhtyeiden liekkilogon.
Caleb oli vuoden 2011 Kuorosota ohjelmassa Mr. Lordin johtaman Rovaniemen kuoron toinen avustava kuoronjohtaja.
Chenin Blanc
Chenin Blanc on viinirypälelajike, josta valmistetaan voimakkaita, mausteisia ja aavistuksen makeita valkoviinejä. Lajiketta kasvatetaan pääasiassa Kaliforniassa ja Ranskassa Loiren laaksossa. Chenin Blancin voimakas hapokkuus tasapainottaa rypäleen makeutta ja saa sen vanhenemaan hyvin. Rypäleestä valmistetaan muun muassa kuuluisa ranskalainen Vouvray-kuohuviini.
Chenin Blanc on alun perin kotoisin Ranskasta, Loiren laaksosta. Jancis Robinson luokitteli rypäleen vuoden 1986 kirjassaan Vines, Grapes, and Wines asteikolla Classic, Major, and Others noihin klassisiin rypäleisiin, monien aikalaisten yllätykseksi.
Ranskalaisia Chenin Blancin synonyymejä ovat lisäksi "Pineau de Loire", "Pineau d'Anjou", "Pineau de Savennières", "Gros-Pineau de Vouvray", "Plant de Brèze", "Cup-Fort", "Blanc d'Anjou", "Blanc d'Aunis", "Franc-Blanc", ja Gardissa "Ugne Lombarde".
Chenin Blanc on hyvin voimaskas rypäle ja sitä voidaan käyttää kaikenlaisten viinien valmistukseen, kuohuviineistä jälkiruokaviineihin.
Colombard
Colombard on runsassatoinen viinirypälelajike, joka on Kalifornian eniten viljelty rypäle. Colombardista saadaan raikkaita, kohtuullisen kuivia valkoviinejä. Rypälettä käytetään usein sekoitettuna Chenin Blanc-rypäleen kanssa. Ranskassa Charenten alueella siitä valmistettiin aikaisemmin pääasiassa konjakkia, mutta sen on nykyisin pääasiassa syrjäyttänyt Trebbiano-lajike (tunnetaan myös nimellä "Saint-Émilion"). Colombard on myös suosittu Etelä-Afrikassa, jossa sitä kutsutaan Colombariksi.
Kyanippos
Kyanippos oli kreikkalaisessa mytologiassa Aigialeuksen ja erään neleidin poika, viimeinen Argoksen kuningas biantidien sukukunnasta.
Kyanippoksen isoisä Adrastos oli aikanaan ainoa, joka selveisi elossa hyökkäyksestä Thebaan, ja vastaavasti hänen isänsä oli ainoa, joka hyökkääjistä kuoli epigonien uusiessa isiensä epäonnistuneen sotaretken. Kyanippos oli valtaistuimen oikeutettu perijä, mutta koska hän oli vielä liian nuori, Diomedes ja Euryalos toimivat sijaishallitsijoina. Myöhemmin hän nousi valtaan itse, mutta perillisen puuttumisen vuoksi valta siirtyi hänen kuoltuaan takaisin anaksagoridien kuningassuvulle.
Naman kieli
Naman kieli on khoisaneihin kuuluvien khoiden puhuma kieli. Puhujia sillä on 251 100, joista 200 000 asuu Namibiassa. Kieli on virallinen kieli Namibiassa, sitä voi opiskella Namibian yliopistossa tohtoritasolle asti ja sitä käytetään myös hallinnon kielenä. Naman kielestä on julkaistu sanakirja ja kielioppi ja sillä tehdään radio-ohjelmia.
Antti Nykänen
Antti Nykänen (s. 1980) on suomalainen sellisti ja säveltäjä.
Nykänen on laaja-alainen muusikko, joka on lyhyen uransa aikana säveltänyt ja esittänyt klassista musiikkia sekä säveltänyt teatteri- ja elokuvamusiikkia. Hän on tehnyt sovituksia myös rock-yhtyeille ja vieraillut niiden levyillä. Hän soitti selloa muun muassa Timo Rautiaisen & Trio Niskalaukauksen platinaa myyneellä albumilla "Rajaportti". Hän kuuluu albumin "Kanssani hän kulkee: kehitysvammaisten messu" tekijäryhmään ja on siinä säveltäjänä, esittäjänä ja sovittajana.
Nykänen liittyi v. 2007 yhtyeeseen Syksy, jossa hän soittaa selloa ja koskettimia sekä toimii Heikki Lätin taustalaulajana.
Nykänen on esiintynyt Kuopion kaupunginteatterin esityksessä "Kivi soi", jossa hän esitti Petri Tiaisen kanssa "uusia ja vanhempiakin lauluja Aleksis Kiven runoihin".
Nykänen sävelsi Heinäveden musiikkipäiville kirkkomusiikkisävellyksen "Jeesuksen haavat", jonka kantaesitys pidettiin 25.7.2007 Heinäveden kirkossa: 
Nykänen on toiminut kapellimestarina ja muusikkona useissa nykytanssikoreografioissa. Mainittakoon mm. Johanna Partion koreografia KukaMikäMä ja yhteistyö tanssija Petra Porspakan kanssa.
Nykänen toimii tällä hetkellä freelancer muusikkona.
Aira Vuoristo
Aira Tuulikki Vuoristo (s. 30. elokuuta 1937 Rauma – 1. toukokuuta 2015 Rovaniemi) oli suomalainen dekkarikirjailija ja lastenlääkäri. Hän asui Rovaniemellä.
Vuoristo valmistui lääketieteen lisensiaatiksi Turun yliopistosta 1965. Hän työskenteli Lapin keskussairaalassa ensin apulaislääkärinä ja myöhemmin erikoistuttuaan osastonlääkärinä. Eläkkeelle jäätyään hän alkoi kirjoittaa, ja ensimmäinen dekkari "Suvussa surman suu" ilmestyi 2001.
Hard Candy (Madonnan albumi)
Hard Candy on Madonnan yhdestoista studioalbumi, joka julkaistiin 25. huhtikuuta 2008. Mukana tekemässä levyä olivat Justin Timberlake, Timbaland ja Pharrell Williams. Levyllä kuullaan myös hip hoppia, mutta ei Madonnan laulamana. Levyä on myyty Yhdysvalloissa 725 000 kappaletta ja maailmanlaajuisesti 3,8 miljoonaa kappaletta.
Albumin ensimmäinen single oli ”4 Minutes”. Seuraavana singlenä julkaistiin ”Give It 2 Me” ja sitten ”Miles Away”.
Haute-Marne
Haute-Marne on Ranskan departementti numero 52. Se on saanut nimensä Marne-joen mukaan (Ylä-Marne). Departementti sijaitsee Pohjois-Ranskassa, Champagne-Ardennen hallintoalueella. Departementti on pinta-alaltaan 6 211 neliökilometriä, ja siellä on 187 654 asukasta (vuonna 2006). Haute-Marnen pääkaupunki on Chaumont. Haute-Marne on jaettu edelleen kolmeen arrondissementtiin, 32 kantoniin ja 432 kuntaan.
Haute-Marnen departementti syntyi Ranskan vallankumouksen yhteydessä 4. maaliskuuta 1790. Se muodostettiin Champagnen, Burgundin, Lothringenin ja Franche-Comtén historiallisiin provinsseihin kuuluneista alueista.
Kustannus-Mäkelä
Kustannus-Mäkelä on vuonna 1971 perustettu suomalainen kirjankustantamo. Perheyhtiönä toimivan yrityksen toimipaikka on Karkkilassa. Kustantamo julkaisee erityisesti lasten- ja nuortenkirjoja, harrastekirjoja ja kotimaisia dekkareita.
Kustantamon kautta julkaisseita kirjailijoita ovat muiden muassa Pirkko Arhippa, Maijaliisa Dieckmann, Merja Jalo, Mirva Saukkola, Kari Vaijärvi, Minttu Vettenterä ja Aira Vuoristo.
Sanyo
Sanyo Electric Co. Ltd. on japanilainen elektroniikkayritys, jonka kotipaikka on Moriguchi Osakan prefektuurissa Japanissa. Yritys on julkinen ja listattu Tokion pörssiin ja NASDAQiin. Yritys on perustettu 1950. Vuonna 2006 sillä oli työntekijöitä yli 14 000.
Sanyo valmistaa muun muassa matkapuhelimia, kameroita, aurinkokennoja ja ilmalämpöpumppuja. Vuoden 2004 maanjäristys vaurioitti yritystä. Sen jälkeen yritys on keskittynyt ympäristötekniikkaan ja kulutuselektroniikkaan.
Sanyo oli vuonna 2006 maailman viidenneksi suurin aurinkokennojen valmistaja. Edellä olivat japanilainen Sharp, saksalainen Q-Cells, japanilainen Kyocera ja sveitsiläinen Suntech. Yrityksistä Sharp ja Kyocera valmistavat myös matkapuhelimia. Muihin Sanyon tuotteisiin sisältyvät muun muassa ilmastointilaitteet, ladattavat patterit ja akut hybridiautoihin Hondalle, Fordille, Suzukille ja Volkswagenille.
The One (elokuva)
The One on James Wongin ohjaama, tuottama ja käsikirjoittama toimintaelokuva, joka julkaistiin vuonna 2001. Sen pääosissa nähdään Jet Li ja Carla Gugino.
Elokuva kertoo yliluonnollisen voimakkaasta rikollisesta, Yu-Lawista, joka matkustaa eri rinnakkaisuniversumeihin tappaakseen omat variaationsa saaden samalla näiden voimat. Hänen tavoitteenaan on tappaa kaikki variaationsa, jotta hän saisi jumalan kaltaiset voimat.
Ainoa joka voi pysäyttää hänet on Yu-Lawin viimeisin hengissä oleva variaatio, Gabriel Law, joka työskentelee Los Angelesin poliisissa tietämättä muiden universumien tapahtumista. Lopulta hän saa kuitenkin tietää kaiken rinnakkaisuniversumien rauhaa valvovilta poliiseilta, jotka alkavat avustaa häntä taistelussa Yu-Lawia vastaan.
Olemus
Olemus () tarkoittaa metafysiikassa sitä ominaisuutta tai ominaisuusjoukkoa, joka tekee jostakin oliosta tai substanssista sen, mitä se pohjimmiltaan on, ja joka sillä on välttämättä oltava ollakseen olemassa. Vastakohtana ovat aksidentaaliset ominaisuudet, jotka substanssilla on kontingentisti, ja joita ilman se voisi olla olemassa.
Terminä olemusta on käytetty ennen kaikkea aristoteelisessa ja skolastisessa perinteessä. Esimerkiksi ihmisen olemus on tällöin yhdistetty sieluun. Nykyfilosofiassa varsinkin eksistentialismi tunnetaan ajatuksesta ”olemassaolo edeltää olemusta” – sen mukaan ihmisellä ei ole ulkoa annettua ennalta määrättyä olemusta.
Takaa-ajajat
Takaa-ajajat () on vuonna 1998 ensi-iltansa saanut toimintatrilleri. Elokuvan ohjasi Stuart Baird ja pääosissa ovat Tommy Lee Jones ja Wesley Snipes.
Elokuva kertoo Samuel Gerardista, joka on mukana rikollisia vievällä lennolla. Lentokone tekee pakkolaskun, mutta ajautuu veteen vauhdin ollessa liian kova. Tässä rytäkässä YK-talon murhista epäiltynä oleva Wesley Snipesin näyttelemä Mark J. Sheridan pääsee pakenemaan. Tommy Lee Jonesin näyttelemä Samuel Gerard lähtee jäljittämään Sheridania.
Olio (filosofia)
Olio on filosofinen käsite, joka viittaa johonkin asiaan tai entiteettiin. Laajimmassa merkityksessä olio samaistuu entiteettiin. Rajoitetummassa merkityksessä oliot tulkitaan entiteettiä kapea-alaisemmiksi: oliot ovat jotakin, joilla voi olla ominaisuuksia ja relaatioita eli suhteita toisiin olioihin. Tässä merkityksessä ominaisuuksia, suhteita ja monia muita entiteettejä, kuten joukkoja, ei lueta olioiksi, vaan ne kuuluvat toiseen loogiseen kategoriaan.
Olion käsite liittyy läheisesti toisaalta substanssin käsitteeseen ontologiassa ja toisaalta subjektin käsitteeseen (vastakohtanaan predikaatti) kieliopissa ja logiikassa. C. S. Peirce määritteli olion miksi tahansa mitä voimme ajatella tai mistä voimme puhua.
Aivan kuten entiteettejä, olioita voidaan luokitella erilaisiin luokkiin. Eräs tapa on erotella toisistaan konkreettiset oliot (, yks. "concretum"), kuten fysikaaliset kappaleet, ja abstraktit oliot ("abstracta", yks. "abstractum"). Erottelua voidaan havainnoillistaa antamalla paradigmaattisia esimerkkejä kumpaakin luokkaa olevista olioista:
Eräs tapa määritellä olio on kertoa sen ominaisuuksista ja suhteista muihin olioihin ja itseensä. Esimerkiksi fysikaalisilla kappaleilla on ominaisuuksia ja suhteita. Näyttäisi siltä, että kaikkien kappaleiden ja muiden olioiden määrittely tapahtuisi niiden ominaisuuksien ja suhteiden kautta. Vaikuttaa esimerkiksi siltä, että ainoa tapa kuvailla omena olisi kuvailla kaikki sen ominaisuudet ja kuinka se liittyy muihin asioihin maailmassa. Sen ominaisuuksiin voivat kuulua punaisuus, koko ja koostumus, ja sen ja muun maailman välisiin suhteisiin ”pöydällä”, ”huoneessa” ja ”olla isompi kuin muut omenat”.
Oliouteen liittyvä filosofinen kysymys kuuluu, mikä on olion ja sen ominaisuuksien välinen suhde. Ontologiassa on erilaisia näkemyksiä siitä, missä määrin oliot ovat olemassa erillään niiden ominaisuuksista, eli olemassa pelkkinä substansseina, ja mikä olioiden olemassaolon luonne on. Substanssin ongelma on seurausta siitä, että koska substanssit havaitaan vain niiden ominaisuuksien kautta, substanssi itse ei ole koskaan havaintokokemuksen kohteena. Kysymys kuuluu, voidaanko substanssien olemassaolo kuitenkin olettaa.
Olioiden olemusta koskevia pääteorioita on kaksi: Substanssiteorian mukaan substanssit (oliot) ovat erillisiä niiden ominaisuuksista. Kimpputeorian mukaan oliot ovat pelkästään niiden ominaisuuksien kimppuja, eikä ominaisuuksista itsenäisiä substansseja ole olemassa.
Hukkaa päälle!
Hukkaa päälle! on Yle TV1 -kanavalla vuosina 1981–1983 esitettyyn viihdesatiirisarja "Hukkaputkeen" perustuva albumi. Levy sisältää sarjassa esitettyjä musiikkiesityksiä.
Levyllä laulavat sarjasta tutut näyttelijät Kari Franck, Kristiina Halkola, Erkki Saarela, Jukka Sipilä ja Leena Uotila. Lisäksi levyllä esiintyvät myös laulajat Pave Maijanen, Irina Milan ja Pepe Willberg.
Kaikkien levyn kappaleiden, paitsi ”Syysromanssin”, sävellyksistä ja sanoituksista vastaa Olli ”Puppe” Ahvenlahti.
Albumista julkaistiin vuonna 2001 CD-versio.
Sturm und Drang (yhtye 1980-luvulla)
Sturm und Drang on 1980-luvun alkupuolella toiminut rockyhtye, jossa soittivat Ylioppilaslehdessä vaikuttaneet Tuomas Nevanlinna (kitara), Ilkka Tuomi (syntetisaattori), Asser Korhonen (koskettimet), Kari Kontio (laulu) ja Timo Harakka (saksofoni)..
Sturm und Drang (täsmennyssivu)
Sturm und Drang tarkoittaa seuraavia asioita:
Jos haluu saada... Vol. 1
Jos haluu saada... Vol 1. on suomalaisen hip hop -artisti MC Nikke T:n eli Niko Toiskallion debyyttialbumi vuodelta 1990.
Levy sisältää muun muassa 1990-luvun alun suomi-hip hopin kulttiklassikoihin kuuluvat "Jos haluu saada" ja "Ihminen ei voi elää vetämättä".
Albumia myytiin ilmestymisvuonna yli 28 500 kappaletta ja se sai kultalevyn.
Levyn kansipapereissa lukee, että sitä ei pidä kuunnella liian kovalla, jotta naapurit eivät saisi kuulla ilmaiseksi.
Muistomyymälän avajaiset
Muistomyymälän avajaiset on suomalaisen hip hop -artistin Nikke T:n eli Niko Toiskallion toinen albumi vuodelta 1991. Vuonna 1990 ilmestyneessä "Jos haluu saada... Vol. 1". -albumilla Toiskallio käytti artistinimenään MC Nikke T, mutta uudella albumilla hän muutti sen Nikke T:ksi.
Toinen albumi ei menestynyt samoin tavoin, kuin edellinen albumi. Albumi jäi Nikke T -artistin viimeiseksi. 2000-luvulla Toiskallio on esiintynyt Ritarikunta-yhtyeessä artistinimellä Chydenius.
Asser Salo
Edvard Asser Salo (22. helmikuuta 1902 Lammi – 11. helmikuuta 1938 Neuvosto-Karjala) oli asianajaja, hovioikeuden auskultantti ja sosialistisen työväen ja pienviljelijöiden eduskuntaryhmän kansanedustaja.
Salon vanhemmat olivat työmies Edvard Salo ja Hilma Heinonen. Salo pääsi ylioppilaaksi 1921 ja suoritti ylemmän oikeustutkinnon 1925. Hän toimi asianajajana Helsingissä vuosina 1925–1930, ensin Sulo Wuolijoen asianajotoimiston palveluksessa 1926 ja osakkaana Pekkala & Salon asianajotoimistossa 1926–1930.
Salo oli sosialistisen työväen ja pienviljelijöiden eduskuntaryhmän kansanedustajana 1929–1930 edustaen Kuopion läänin läntistä vaalipiiriä.
Vuonna 1930 Salo oli Vaasan raastuvanoikeudessa mukana asianomistajana Työn Äänen kirjanpainon särkemisjutussa, kun Lapuan liikkeen edustajat muiluttivat hänet 4. kesäkuuta oikeustalon portailta. Salo oli joutua ammutuksi muilutusmatkan aikana, mutta lopulta hänet vietiin Lapualle nuorisoseuran talolle, jossa hänet pakotettiin antamaan seuraava valaehtoinen vakuutus:
Tämän jälkeen Asser Salo vietiin Viitasaarelle, jossa hänet päästettiin vapaaksi. Pian muilutuksen jälkeen Salo siirtyi Ruotsiin, mutta joutui sieltä karkotetuksi ja muutti Neuvostoliittoon. Neuvostoliitossa Salo toimi ensin Lenin-koulun luennoitsijana Moskovassa 1930 ja oli Profinternin skandinaavisen sihteeristön jäsen 1931. Vuonna 1935 Asser Salo muutti Leningradiin, jossa hän oli jäsenenä NKP:n keskusviraston Karjalan aluekomitean Suomi-osastolla ja Kustannusliike Kirjan poliittisen osaston johtajana. Vuonna 1936 hänet nimitettiin Karjalan neuvostotasavallan oikeusasiain komissariaatin puheenjohtajaksi; tästä tehtävästä hänet kuitenkin erotettiin 18. elokuuta 1937. Salo oli sen jälkeen kuorma-auton apumiehenä Petroskoissa, kunnes hänet vangittiin 1938. Hänet ammuttiin 11. helmikuuta 1938.
Salo oli naimisissa vuodesta 1926 Aino Lahja Salomaan kanssa.
20 suosikkia – Pure mua
20 suosikkia – Pure mua on Meiju Suvaksen vuonna 1995 julkaistu kokoelmalevy, joka sisältää 20 kappaletta hänen vuosina 1982–1994 levyttämistään kappaleista. Albumin on julkaissut CD-levynä ja C-kasettina Fazer Records. Albumi on ensimmäinen Suvaksen kokoelmalevy ""20 suosikkia"" -sarjassa. Hänen muut sarjassa julkaistut albumit ovat ""20 suosikkia – Sydänmyrsky"" ja ""20 suosikkia – Viet itsekontrollin"".
Ominaisuus
Ominaisuus viittaa filosofiassa, logiikassa ja matematiikassa entiteetin, olion tai substanssin jonkin piirteen abstraktioon. Esimerkiksi punaisella oliolla on ”punaisuuden” ominaisuus.
Ominaisuuksilla voi olla edelleen omia ominaisuuksia. Näin niihin pätevät sekä Russellin paradoksi että Grelling–Nelsonin paradoksi. Ominaisuus eroaa joukko-opillisesta luokan käsitteestä sikäli, ettei ominaisuuksilla ole ekstensionaalisuutta, ja filosofisesta luokan käsitteestä sikäli, että ominaisuuksien katsotaan olevan erillisiä niistä olioista, joilla ne ovat.
Perinteisessä aristoteelisessa terminologiassa ominaisuus () on yksi predikaabeleista (se mikä voidaan predikoida). Se on jonkin lajin epäolemuksellinen kvaliteetti (kuten aksidenssi), mutta sellainen kvaliteetti, joka kuitenkin kuvaa luonteenomaisesti tätä lajia, eikä muita lajeja. Esimerkiksi ”kyky nauraa” on ihmislajin ominaisuus tässä merkityksessä, koska se kuvaa ihmislajia, mutta se ei ole aristoteelisessa mielessä olemuksellinen osa ihmisen määritelmää ”järjellinen eläin”.
Ominaisuudet ovat keskeisellä sijalla universaalien ongelmassa. Ominaisuuksien itsenäisen olemassaolon myöntävää kantaa kutsutaan (käsite)realismiksi, ja ne kieltävää kantaa nominalismiksi.
Matematiikassa jokaiselle joukon alkiolle "X" tietty ominaisuus "p" on joko tosi tai epätosi. Formaalisti esitettynä: ominaisuus "p": "X" → {tosi, epätosi}.
Sydänmyrsky
20 suosikkia – Sydänmyrsky on Meiju Suvaksen vuonna 1999 julkaistu kokoelma-albumi, joka sisältää 20 kappaletta hänen vuosina 1989–1998 levyttämistään kappaleista. Albumin on julkaissut CD-levynä ja C-kasettina Fazer Records. Albumi on toinen Suvaksen kokoelma-albumi ""20 suosikkia"" -sarjassa. Hänen muut sarjassa julkaistut albumit ovat ""20 suosikkia – Pure mua"" ja ""20 suosikkia – Viet itsekontrollin"".
Brasilian Grand Prix 1985
Brasilian Grand Prix 1985 oli Formula 1 -sarjan osakilpailu, joka ajettiin 7. huhtikuuta 1985 Jacarepaguan radalla. Kilpailu oli kauden ensimmäinen, ja sen voitti McLarenin Alain Prost.
Portugalin Grand Prix 1985
Portugalin Grand Prix 1985 oli Formula 1 -sarjan osakilpailu, joka ajettiin 21. huhtikuuta 1985 Estorilin radalla. Kilpailun voitti Lotus-tallin Ayrton Senna, jolle voitto oli uran ensimmäinen.
Julius Sundblom
August Julius Sundblom (22. kesäkuuta 1865 Jettböle, Jomala – 23. elokuuta 1945 Maarianhamina) oli ahvenanmaalainen toimittaja ja poliitikko.
Sundblomin vanhemmat olivat kanttori Johan August Sundblom ja Juliana Lovisa Johansson. Hän valmistui kansakoulunopettajaksi Uudenkaarlepyyn seminaarista 1887. Toimittuaan 1887–1891 opettajana Jomalassa Sunblom perusti Tidningen Åland -lehden 1891 ja oli sen päätoimittajana 1893–1895, 1901–1903 ja 1905–1945. Vuosina 1896–1901 Sundblom oli Västra Finland -lehden päätoimittajana ja asui tuolloin Turussa.
Sundblom oli ruotsalaisen kansanpuolueen kansanedustajana 1907–1914 ja 1917–1918, edustaen Turun läänin eteläistä vaalipiiriä.
Suomen itsenäistymisen jälkeen Sundblom oli yhdessä varatuomari Carl Björkmanin kanssa johtamassa paikallista kansanliikettä, joka vaati Ahvenanmaan irrottamista Suomesta ja liittämistä Ruotsiin. Hän esitti tätä Pariisin rauhankonferenssissa 1919 ja seuraavana vuonna Ruotsin kuninkaalle. Sundblom tuomittiin Björkmanin kanssa maanpetoksen valmistelusta puoleksitoista vuodeksi kuritushuoneeseen 1920, mutta presidentti K. J. Ståhlberg armahti heidät.
Kun Ahvenanmaa sai itsehallinnon 1922, Sundblom valittiin maakuntapäivien (landstinget) ensimmäiseksi puhemieheksi ja hän hoiti tehtävää aina vuoteen 1945 saakka. Sundblom toimi pitkään myös Maarianhaminan kaupunginvaltuuston puheenjohtajana.
Sundblom oli naimisissa vuodesta 1888 Hilda Olivia Fredenbergin (1869–1940) kanssa. Kolme vuotta kuolemansa jälkeen vuonna 1948 hänelle pystytettiin taiteilija Viktor Janssonin suunnittelema patsas Maarianhaminaan.
San Marinon Grand Prix 1985
San Marinon Grand Prix 1985 oli Formula 1 -sarjan osakilpailu, joka ajettiin 5. toukokuuta 1985 Autodromo Dino Ferrari -radalla Italian Imolassa. Kilpailun voittajaksi julistettiin Lotus-tallin Elio de Angelis. Ensimmäisenä maaliin ajanut Alain Prost hylättiin kaksi kiloa alipainoisen auton takia. Ayrton Senna johti kilpailua, kunnes polttoaine loppui neljä kierrosta ennen maalia.
Monacon Grand Prix 1985
Monacon Grand Prix 1985 oli Formula 1 -sarjan osakilpailu, joka ajettiin 19. toukokuuta 1985 Monacon katuradalla. Kilpailun voitti McLarenin Alain Prost, jolle voitto oli kauden toinen.
Kilpailu näytettiin Suomessa TV2:lla koosteena selostajana Matti Kyllönen. Kilpailu oli ensimmäinen Kyllösen selostama kilpailu. Kommentaattorina toimi Ylen ensimmäinen vakituinen F1-kommentaattori Juha Varjosaari.
Kanadan Grand Prix 1985
Kanadan Grand Prix 1985 oli Formula 1 -sarjan osakilpailu, joka ajettiin 16. kesäkuuta 1985 Circuit Gilles Villeneuve -radalla Montrealissa, Kanadassa. Kilpailun voitti Michele Alboreto. Voitto oli hänelle kauden ensimmäinen ja koko F1-uran neljäs.
Itä-Yhdysvaltain Grand Prix 1985
Itä-Yhdysvaltain Grand Prix 1985 oli Formula 1 -sarjan osakilpailu, joka ajettiin 23. kesäkuuta 1985 Detroitin katuradalla. Kilpailun voitti Keke Rosberg, jolle voitto oli kauden ensimmäinen. Kilpailusta on käytetty myös nimitystä Detroitin Grand Prix.
Kilpailu näytettiin spontaanisti televisiossa TV2:ssa keskellä yötä selostajana Juha Jokinen. Kilpailun paikalla alun perin piti olla elokuva, mutta yllättävä ohjelmamuutos vain hetkeä ennen kilpailun alkua muutti asian ja elokuva peruttiin. Keken aikaan Suomen televisio näytti myös useita kilpailuita yllättäen ilman ennakkovaroitusta.
Etelä-Afrikan puolustusvoimat
SADF (, ) oli Etelä-Afrikan puolustusvoimat vuosina 1957−1994. Se syntyi maan aikaisemman "Union Defence Forcen" uudelleennimeämisellä ja vuonna 1994 korvattiin uudella "South African National Defence Forcella" (SANDF). SADF osallistui Etelä-Afrikan rajasotaan ja Angolan sisällissotaan Jonas Savimbin johtaman UNITA:n puolella. Maan sisällä SADF:ia käytettiin laajasti apartheidin vastaisen toiminnan tukahduttamiseen. SADF:in toimiessa maassa oli maan valkoista väestöä koskenut pakollinen asevelvollisuus.
SADF:illa oli ydinaseita, biologisia sekä kemiallisia aseita. Sen ydinohjelma alkoi 1967. Maa sai kehitettyä kuusi ydinasetta ennen kuin ohjelma keskeytettiin 1989. Etelä-Afrikka on ainoa maa joka on luopunut valmistamistaan ydinaseista vapaaehtoisesti.
Viet itsekontrollin
20 suosikkia – Viet itsekontrollin on Meiju Suvaksen vuonna 2001 julkaistu kokoelma-albumi, joka sisältää 20 kappaletta hänen vuosina 1982–1998 levyttämistään kappaleista. Albumin on julkaissut CD-levynä Warner Music Finland Oy. Albumi on kolmas Suvaksen kokoelma-albumi ""20 suosikkia"" -sarjassa. Aiemmat albumit ovat ""20 suosikkia – Pure mua"" ja ""20 suosikkia – Sydänmyrsky"". Albumin kappaleet 14, 17 ja 19 on julkaistu kahdella aiemmalla kokoelmalla.
Peilipallo (albumi)
Peilipallo on Hausmyllyn neljäs studioalbumi vuodelta 1994. Albumi nousi Suomen virallisen listan kymmenennelle sijalle, ja pysyi listalla yhteensä yksitoista viikkoa.
Albumi sisältää aikaisempiin verrattuna enemmän coverversioita muiden artistien ja yhtyeiden kappaleista. Albumilta löytyy yksi yhtyeen itse kirjoittama kappale nimeltänsä ”Rakkautta vain”.
Albumi sisältää muun muassa, ehkä yhtyeen yhden tunnetuimman kappaleen ”Jos”, joka on coverversio 1980-luvun laulajan F. R. Davidin suurhitistä "Words". Hausmyllyn version kappaleesta on sanoittanut Hannu ”Enzo” Pulkkinen.
Sulho Leppä
Sulho Richard Leppä (aiemmin Leppänen) (7. helmikuuta 1878 Pori – 19??) oli rakennusmies ja Suomen sosialidemokraattisen puolueen kansanedustaja.
Lepän vanhemmat olivat sahatyöläinen Anselm Leppänen ja Serafina Loukkaja. Hän työskenteli maalarina ja kirvesmiehenä ja toimi politiikassa SDP:n Hämeen läänin pohjoisen vaalipiirin piirisihteerinä sekä Suomen Ammattijärjestön puhujana.
Leppä valittiin kansanedustajaksi vaaleissa 1917 Turun läänin pohjoisesta vaalipiiristä. Lepän myöhemmistä elämänvaiheista ei ole tietoa; hänen otaksutaan siirtyneen ulkomaille. Erään tiedon mukaan Sulho Leppä -niminen henkilö toimi Suomen kommunistisen puolueen keskuskomitean agitaatio- ja propagandaosaston agitoijana Inkerin Tuprovassa (Dubrovka) ja Keltossa syyskuussa 1918.
Leppä oli naimisissa vuodesta 1904 Maria Vilhelmina Virtasen kanssa.
Raiskio (Ranua)
Raiskio on kylä Ranuan kunnassa, Peräpohjolassa Lapin maakunnassa. Kylä sijaitsee Simon ja Ranuan välisen seututie 924 varressa. Matkaa Ranuan kirkonkylään kertyy 19 kilometriä.
Teerivaara (Ranua)
Teerivaara on kylä Ranuan kunnassa, Peräpohjolassa Lapin maakunnan eteläosassa. Se sijaitsee aivan kunnan koillisosassa ja Ranuan korkeimmat kohdat sijaitsevatkin kylän alueella. Kylään pääsee ajamalla Ranuan kirkonkylältä Kemijärvelle vievää seututie 942:ta 46,7 kilometriä aina Pohjaslahteen asti, jolloin käännytään Putkivaaraan ja Teerivaaraan vievälle yhdystielle. Tätä ajetaan noin 14,2 kilometriä. Yhteensä matkaa Ranuan keskustaan kertyy 60,9 kilometriä.
Beihai-puisto
Beihai-puisto (; pinyin "Běihăi Gōngyuán") on Pekingissä sijaitseva keisarillinen puutarha. Puisto rakennettiin alun perin 900-luvulla ja se toimi Kielletyn kaupungin osana ennen Qing-dynastian päättymistä. Puisto avattiin yleisölle vasta vuonna 1925.
Puisto on yli 700 000 neliömetrin kokoinen ja sen pinta-alasta yli puolet on vettä. Vesialueen keskellä on Hortensia-saari, joka luotiin järven kaivamisessa syntyneestä maa-aineksesta. Saarella on suuri valkoinen dagoba ja sen rinnalla tiibetiläiseen tyyliin rakennettu dagoba, joka rakennettiin Dalai-laman vierailun kunniaksi vuonna 1651.
Ȳ
Ȳ (ȳ) on laajennettuun latinalaiseen aakkostoon kuuluva koostemerkki, joka on syntynyt Y-kirjaimesta ja sen yläpuolelle lisätystä pituusmerkistä.
Moderneissa latinan ja muinaisenglannin sanakirjoissa ȳ-kirjaimella voidaan merkitä pitkää y-äännettä , joka latinassa ei tosin esiinny muuten kuin (lähinnä muinaiskreikasta periytyvissä) lainasanoissa.
Yoshi’s Universal Gravitation
Yoshi’s Universal Gravitation (, nimellä Yoshi Topsy-Turvy pohjois-amerikassa) on Game Boy Advance -peli, jonka päähenkilö on Yoshi. Pelissä käytetään pelimoduulin sisäänrakennettua kallistustunnistinta ("Tilt Sensor"). Pelissä on yhteensä 52 tasoa.
Bowser on suututtanut Hongo-nimisen hengen. Hongo sulkee Bowserin Yoshi-saarelle ("Yoshi’s Island") ja muuttaa koko saaren näyttämökirjaksi ("pop-up book"). Bowserin lisäksi vankina kirjan sisällä ovat myös kaikki muut Yoshi-saaren asukkaat.
Yoshi tapaa yllätyksiä rakastavan hengen, joka antaa hänelle kyvyn kallistaa näyttämökirjan maailmaa. Henki kertoo, että jos Yoshi pystyy vangitsemaan Bowserin kirjan viimeiselle sivulle uuden kykynsä avulla, Hongo vapauttaa varmasti kaikki henkilöt näyttämökirjan sisältä.
Yoshi lähtee etsimään Bowseria. Matkan varrella hän tapaa erilaisia henkiä, jotka antavat Yoshille erilaisia tehtäviä suoritettavaksi. Yoshin tavoitteena on suorittaa henkien tehtäviä ja lopuksi vangita Bowser kirjan viimeiselle sivulle.
KonsoliFIN-sivuston arvostelussa peli sai kaksi tähteä viidestä.
Saiskos pluvan
20 suosikkia – Saiskos pluvan on Vesa-Matti Loirin vuonna 1996 julkaistu kokoelma-albumi, joka sisältää 20 kappaletta hänen vuosina 1968–1992 levyttämistään kappaleista. Albumin on julkaissut CD-levynä ja C-kasettina Fazer Records. ""20 suosikkia"" -sarjassa julkaistiin myös toinen Loirin albumi ""20 suosikkia – Lapin kesä"".
Betsy Jolas
Betsy Jolas (s. 5. elokuuta 1926 Pariisi) on ranskalainen säveltäjä.
Jolas asui Yhdysvalloissa vuosina 1940–1946. Hän suoritti musiikkiopintojaan kummassakin maassa. Opettajien joukkoon lukeutuivat Darius Milhaud ja Olivier Messiaen. Jolas on kuuluisan lehtimies ja kirjallisuuskriitikko Eugene Jolas’n tytär.
Jolas nousi erääksi 1900-luvun arvostetuimmista säveltäjistä. Hänestä tuli vuonna 1983 "American Academy of Arts and Lettersin" jäsen ja vuonna 1985 Ordre des Arts et des Lettres’n "Commandeur". Vuonna 1997 hänestä tehtiin Kunnialegioonan ritari. Hän on lisäksi kuulunut vuodesta 1995 jäsenenä The American Academy of Arts and Sciences'een.
Jolas’n tuotantoon kuuluu muun muassa oopperaa, kamarimusiikkia ja muita teoksia.
Long John Baldry
John William Baldry, joka tunnetaan paremmin nimellä Long John Baldry (12. tammikuuta 1941 – 21. heinäkuuta 2005) oli brittiläinen blueslaulaja. Hän sai lempinimensä, koska hänen pituutensa oli yli kaksi metriä. Hän aloitti uransa Briteissä 1960-luvulla mutta muutti 1970-luvun lopulla Kanadaan, jossa vietti lopun elämäänsä. Suomessa hänen tunnetuimmat levytyksensä ovat ”You've Lost That Lovin' Feelin'” ja ”Let the Heartaches Begin”. Vuonna 1968 hän levytti hitin ”Mexico”, joka oli Ison-Britannian olympiajoukkueen tunnuslaulu Meksikon olympialaisissa.
Baldryn ensimmäisissä yhtyeissä soittivat muun muassa Rod Stewart, Elton John ja Mick Jagger. Elton John otti myöhemmin taiteilijanimensä Long John Baldrylta ja saksofonisti Elton Deanilta.
1980-luvulla Baldry alkoi työskennellä myös ääninäyttelijänä. Hänen tunnetuin ääniroolinsa oli tohtori Robotnik vuonna 1993 esitetyssä piirrossarjassa Adventures of Sonic the Hedgehog.